钦定古今图书集成/理学汇编/字学典/第116卷 > 张雨
## 钦定古今图书集成/理学汇编/字学典/第116卷 > 张雨

按：《书史会要》：“道士张雨，字伯雨，号句曲外史，钱塘人。
博闻多识，善谈名理，作诗自成一家，字画亦清逸。”
按《铁网珊瑚》：倪瓒云：“贞居真人诗文字画，皆为本朝
道品第一。”　又：高启云：“贞居早学书于赵文敏，后得
《茅山碑》，其体遂变，故字画清遒，有唐人风格。”　又：张
来仪云：“贞居生平慕米南宫之为人，故其议论襟度，
往往类”之。其诗句字画，清新流丽，有晋、唐人风流，不
蹈南宫“狂怪怒张”之习。〈按玉山雅集张雨号贞居子〉
按《游居录》：文待诏云：“贞居书法，先学松雪，后入陶隐
居，稍加峻厉，便自名家。”

按《四友斋丛说》：“贞居书师、北海闲学素师，虽非正脉，
然自有一种风气。”

按《六研斋三笔》：“伯雨书性极高，人言其请益赵魏公，
公授以李泰和《云麾碑》，书顿进，日益雄迈。魏公平日
学泰和，得其舒放雍容，而伯雨独得其神骏，所以不
同。”